20j 



In maris femorum anticorum costa anteriore dens validus ad 

 apicem: in costa posteriore dens maximus, lamelliformis, quadri- 

 lobatus, porrectus. 



In foeminae femorum anticorum costa anteriore dens nullus: 

 in posteriore dentes duo: minore ad apicem, majore, sub-curvato 

 versus medium. 



Tibiae in utroque sexu anticae rpliquis longiores, graciles, cur- 

 vatae, tarsis destitutae, in uncum excurrentes. In mare ad latus 

 exterius habent dentes tres acutos et quartum minimum, interdum 

 vix conspicuum; in latere interiore est series denticulorum, ad 

 basin in costulam confluentium. 



Foeminae tibiae magis sunt curvatae: in exteriore latere denti- 

 bus quatuor distinctis: in medio inferioris lateris dente valido et 

 ad basin costula sive carina denticulata. 



Maris sternum furca magna, cruribus valde, distanlibus, est in- 

 structum: foeminae nulla. 



Foeminae condyli pedum mediorum dente seu aculeo, (modo 

 valido, modo obsoleto), erecto, acuto armati: marium nullo. 



Priniam hujus Onitidis cognitionem debemus Rossii Faunae Etru- 

 scae. Dudum vero exorta dubia de ejus identitate cum aliis Scara- 

 baeis, et magna ciiin iis similitudo, sicuti sexus alterius structura 

 perquam diversa, confusiones haud exiguas adduxere, quibus clarus 

 Rossi ipse dedit ansam. 



Cum ego Pisis et Florentiae, in ipsa hujus insecti patria, plura 

 ejus specimina et specierum vicinarum nactus sim, umbras hic factas 

 dimovere tentabo. 



Ante omnia commemorandum est, Onitidem Cliniam Fabr. [cujus 

 synonyma sunt Scarab. Hungai-icus Ilerbstii, Onitis Lophus Fabricii^ 

 — hic est mas et O. Clinias Fabr. est foemina unius ejusdemque spe- 

 ciei] in Lusitania, Hispania, Ilungaria australi degentem, etiam in 

 Italia occurrere, et tam magnitudine, quam colore perquam variare. 



